De Tessières voitti juniorien MM-pronssia supersuurpujottelusta vuonna 2001. Hän osallistui aikuisten MM-kisoihin ensimmäistä kertaa vuonna 2005. Tuolloin hän kilpaili suurpujottelussa, mutta keskeytti jo ensimmäisellä kierroksella. De Tessières oli mukana myös seuraavan vuoden olympialaisissa, joissa hän keskeytti suurpujottelun ja oli supersuurpujottelussa 39. Hän oli super-G:ssä 22. MM-kisoissa 2007 ja samassa lajissa yhdestoista vuoden 2009 MM-kilpailuissa sekä 31. Vancouverin olympialaisissa 2010. Garmisch-Partenkirchenin MM-kisoissa 2011 De Tessières oli voittamassa joukkuekilpailua ja sijoittui suurpujottelussa yhdeksänneksi. Schladmingin MM-kilpailuissa 2013 hän saavutti hopeaa supersuurpujottelussa.